SIMAT พุ่ง 7.39% รับบอร์ดไฟเขียวเพิ่มทุน 39.72 ล้านหุ้น ขาย PP จำนวน 4 ราย
SIMAT พุ่ง 7.39% รับบอร์ดไฟเขียวเพิ่มทุน 39.72 ล้านหุ้น ขาย PP จำนวน 4 ราย โดย ณ เวลา 11.40 น. อยู่ที่ระดับ 3.78 บาท บวก 0.26 บาท หรือ 7.39% ด้วยมูลค่าซื้อขาย 29.56 ล้านบาท
2 พ.ย. 2560

ผู้สื่อข่าวรายงานว่า บริษัท ไซแมท เทคโนโลยี จำกัด (มหาชน) หรือ SIMAT ณ เวลา 11.40 น. อยู่ที่ระดับ 3.78 บาท บวก 0.26 บาท หรือ 7.39% ด้วยมูลค่าซื้อขาย 29.56 ล้านบาท ราคาหุ้นปรับตัวแรงในรอบ 4  โดยเทียบตั้งแต่หุ้นปรับตัวที่ระดับ 3.78 บาท เมื่อวันที่ 23 มิ.ย. 60

บริษัทแจ้งที่ประชุมคณะกรรมการวานนี้(1พ.ย.60) มีมติอนุมัติจัดสรรหุ้นสามัญเพิ่มทุนแบบมอบอำนาจทั่วไป(General Mandate) โดยจัดสรรหุ้นสามัญเพิ่มทุนจำนวน 39,720,000  หุ้น ราคาหุ้นละ 3.00 บาท  ให้แก่บุคคลในวงจำกัด(PP) จำนวน 4 ราย ประกอบด้วย นายณัฐพัฒน์  รังสรรค์,นายชรินทร์  ศิระวงษ์ธรรม,นายธีระ  กิตติจิระกุล และนางสาววิลาวัลย์  ธรรมชาติ  โดยกำหนดวันจองซื้อและชำระค่าหุ้นวันที่ 1 พ.ย.-31 ธ.ค.60 โดยการออกหุ้นเพิ่มทุนครั้งนี้บริษัทฯจะนำเงินที่ได้จากการเพิ่มทุนมาใช้เป็นเงินทุนหมุนเวียนกิจการ และเพิ่มสภาพคลองให้แก่บริษัทฯ

 